Ericu950/Stoicheia-meter-silver huggingface dataset:
ἀλλὰ γὰρ παρεὶς ὧν τὴν πενίαν αἰτιάσαιτ ἄν τις , πρὸς αὐτὰ τὰ τοῦ τρόπου σου βαδιοῦμαι κατηγορήματα .
τοιαύτην γὰρ εἵλου πολιτείαν , ἐπειδή ποτε καὶ τοῦτ ἐπῆλθέ σοι ποιῆσαι , δι ἣν εὐτυχούσης μὲν τῆς πατρίδος λαγὼ βίον ἔζης δεδιὼς καὶ τρέμων καὶ ἀεὶ πληγήσεσθαι προσδοκῶν ἐφ οἷς σαυτῷ συνῄδεις ἀδικοῦντι , ἐν οἷς δ ἠτύχησαν οἱ ἄλλοι , θρασὺς ὢν ὑφ ἁπάντων ὦψαι .
καίτοι ὅστις χιλίων πολιτῶν ἀποθανόντων ἐθάρρησε , τί οὗτος παθεῖν ὑπὸ τῶν ζώντων δίκαιός ἐστιν ;
πολλὰ τοίνυν ἕτερ εἰπεῖν ἔχων περὶ αὐτοῦ παραλείψω ·
οὐ γὰρ ὅσ ἂν δείξαιμι προσόντ αἰσχρὰ τούτῳ καὶ ὀνείδη , πάντ οἶμαι δεῖν εὐχερῶς λέγειν , ἀλλ ὅσα μηδὲν αἰσχρόν ἐστιν εἰπεῖν ἐμοί .
ἐξέτασον τοίνυν παρ ἄλληλα τὰ σοὶ κ ἀμοὶ βεβιωμένα , πράως , μὴ πικρῶς , Αἰσχίνη ·
εἶτ ἐρώτησον τουτουσὶ τὴν ποτέρου τύχην ἂν ἕλοιθ ἕκαστος αὐτῶν .
ἐδίδασκες γράμματα , ἐγὼ δ ἐφοίτων .
ἐτέλεις , ἐγὼ δ ἐτελούμην .
ἐγραμμάτευες , ἐγὼ δ ἠκκλησίαζον .
ἐτριταγωνίστεις , ἐγὼ δ ἐθεώρουν .
ἐξέπιπτες , ἐγὼ δ ἐσύριττον .
ὑπὲρ τῶν ἐχθρῶν πεπολίτευσαι πάντα , ἐγὼ δ ὑπὲρ τῆς πατρίδος 0 .
ἐῶ τ ἄλλα , ἀλλὰ νυνὶ τήμερον ἐγὼ μὲν ὑπὲρ τοῦ στεφανωθῆναι δοκιμάζομαι , τὸ δὲ μη δ ὁτιοῦν ἀδικεῖν ἀνωμολόγημαι , σοὶ δὲ συκοφάντῃ μὲν εἶναι δοκεῖν ὑπάρχει , κινδυνεύεις δ εἴ τε δεῖ σ ἔτι τοῦτο ποιεῖν , εἴ τ ἤδη πεπαῦσθαι μὴ μεταλαβόντα τὸ πέμπτον μέρος τῶν ψήφων 0 .
ἀγαθῇ γ , οὐχ ὁρᾷς ;
τύχῃ συμβεβιωκὼς τῆς ἐμῆς κατηγορεῖς .
φέρε δὴ καὶ τὰς τῶν λῃτουργιῶν μαρτυρίας ὧν λελῃτούργηκα ὑμῖν ἀναγνῶ .
παρ ἃς παρανάγνωθι καὶ σύ μοι τὰς ῥήσεις ἃς ἐλυμαίνου , ἥκω νεκρῶν κευθμῶνα καὶ σκότου πύλας καὶ κακαγγελεῖν μὲν ἴσθι μὴ θέλοντά με , καὶ κακὸν κακῶς σε μάλιστα μὲν οἱ θεοί , ἔπειθ οὗτοι πάντες ἀπολέσειαν , πονηρὸν ὄντα καὶ πολίτην καὶ τριταγωνιστήν 0 .
λέγε τὰς μαρτυρίας .
μΑΡτΥΡΙΑΙ .
ἐν μὲν τοίνυν τοῖς πρὸς τὴν πόλιν τοιοῦτος 0 ·
ἐν δὲ τοῖς ἰδίοις εἰ μὴ πάντες ἴσθ ὅτι κοινὸς καὶ φιλάνθρωπος καὶ τοῖς δεομένοις ἐπαρκῶν , σιωπῶ καὶ οὐδὲν ἂν εἴποιμι οὐ δὲ παρασχοίμην περὶ τούτων οὐδεμίαν μαρτυρίαν , οὔ τ εἴ τινας ἐκ τῶν πολεμίων ἐλυσάμην , οὔ τ εἴ τισιν θυγατέρας συνεξέδωκα , οὔ τε τῶν τοιούτων οὐδέν 0 1 2 .
καὶ γὰρ οὕτω πως ὑπείληφα .
ἐγὼ νομίζω τὸν μὲν εὖ παθόντα δεῖν μεμνῆσθαι πάντα τὸν χρόνον , τὸν δὲ ποιήσαντ εὐθὺς ἐπιλελῆσθαι , εἰ δεῖ τὸν μὲν χρηστοῦ , τὸν δὲ μὴ μικροψύχου ποιεῖν ἔργον ἀνθρώπου 0 .
τὸ δὲ τὰς ἰδίας εὐεργεσίας ὑπομιμνῄσκειν καὶ λέγειν μικροῦ δεῖν ὅμοιόν ἐστι τῷ ὀνειδίζειν .
οὐ δὴ ποιήσω τοιοῦτον οὐδέν , οὐ δὲ προαχθήσομαι , ἀλλ ὅπως ποθ ὑπείλημμαι περὶ τούτων , ἀρκεῖ μοι .
βούλομαι δὲ τῶν ἰδίων ἀπαλλαγεὶς ἔτι μικρὰ πρὸς ὑμᾶς εἰπεῖν περὶ τῶν κοινῶν .
εἰ μὲν γὰρ ἔχεις , Αἰσχίνη , τῶν ὑπὸ τοῦτον τὸν ἥλιον εἰπεῖν ἀνθρώπων ὅστις ἀθῷος τῆς Φιλίππου πρότερον καὶ νῦν τῆς Ἀλεξάνδρου δυναστείας γέγονεν , ἢ τῶν Ἑλλήνων ἢ τῶν βαρβάρων , ἔστω , συγχωρῶ τὴν ἐμὴν εἴ τε τύχην εἴ τε δυστυχίαν ὀνομάζειν βούλει πάντων αἰτίαν γεγενῆσθαι 0 1 2 .
εἰ δὲ καὶ τῶν μηδεπώποτ ἰδόντων ἐμὲ μη δὲ φωνὴν ἀκηκοότων ἐμοῦ πολλοὶ πολλὰ καὶ δεινὰ πεπόνθασι , μὴ μόνον κατ ἄνδρα , ἀλλὰ καὶ πόλεις ὅλαι καὶ ἔθνη , πόσῳ δικαιότερον καὶ ἀληθέστερον τὴν ἁπάντων , ὡς ἔοικεν , ἀνθρώπων τύχην κοινὴν καὶ φοράν τινα πραγμάτων χαλεπὴν καὶ οὐχ οἵαν ἔδει τούτων αἰτίαν ἡγεῖσθαι 0 1 .
σὺ τοίνυν ταῦτ ἀφεὶς ἐμὲ τὸν παρὰ τουτοισὶ πεπολιτευμένον αἰτιᾷ , καὶ ταῦτ εἰδὼς ὅτι , καὶ εἰ μὴ τὸ ὅλον , μέρος γ ἐπιβάλλει τῆς βλασφημίας ἅπασι , καὶ μάλιστα σοί 0 .
εἰ μὲν γὰρ ἐγὼ κατ ἐμαυτὸν αὐτοκράτωρ περὶ τῶν πραγμάτων ἐβουλευόμην , ἦν ἂν τοῖς ἄλλοις ῥήτορσιν ὑμῖν ἔμ αἰτιᾶσθαι ·
εἰ δὲ παρῆτε μὲν ἐν ταῖς ἐκκλησίαις ἁπάσαις , ἀεὶ δ ἐν κοινῷ τὸ συμφέρον ἡ πόλις πρ οὐτίθει σκοπεῖν , πᾶσι δὲ ταῦτ ἐδόκει τότ ἄριστ εἶναι , καὶ μάλιστα σοί  οὐ γὰρ ἐπὶ εὐνοίᾳ γ ἐμοὶ παρεχώρεις ἐλπίδων καὶ ζήλου καὶ τιμῶν , ἃ πάντα προσῆν τοῖς τότε πραττομένοις ὑπ ἐμοῦ , ἀλλὰ τῆς ἀληθείας ἡττώμενος δηλονότι καὶ τῷ μηδὲν ἔχειν εἰπεῖν βέλτιον  , πῶς οὐκ ἀδικεῖς καὶ δεινὰ ποιεῖς τούτοις νῦν ἐγκαλῶν ὧν τότ οὐκ εἶχες λέγειν βελτίω ;
παρὰ μὲν τοίνυν τοῖς ἄλλοις ἔγωγ ὁρῶ πᾶσιν ἀνθρώποις διωρισμένα καὶ τεταγμένα πως τὰ τοιαῦτα .
ἀδικεῖ τις ἑκών ·
ὀργὴν καὶ τιμωρίαν κατὰ τούτου 0 .
ἐξήμαρτέ τις ἄκων ·
συγγνώμην ἀντὶ τῆς τιμωρίας τούτῳ 0 .
οὔ τ ἀδικῶν τις οὔ τ ἐξαμαρτάνων εἰς τὰ πᾶσι δοκοῦντα συμφέρειν ἑαυτὸν δοὺς οὐ κατώρθωσεν μεθ ἁπάντων ·
οὐκ ὀνειδίζειν οὐ δὲ λοιδορεῖσθαι τῷ τοιούτῳ δίκαιον , ἀλλὰ συνάχθεσθαι 0 .
φανήσεται ταῦτα πάνθ οὕτως οὐ μόνον ἐν τοῖς νόμοις , ἀλλὰ καὶ ἡ φύσις αὐτὴ τοῖς ἀγράφοις νομίμοις καὶ τοῖς ἀνθρωπίνοις ἤθεσιν διώρικεν .
Αἰσχίνης τοίνυν τοσοῦτον ὑπερβέβληκεν ἅπαντας ἀνθρώπους ὠμότητι καὶ συκοφαντίᾳ , ὥστε καὶ ὧν αὐτὸς ὡς ἀτυχημάτων ἐμέμνητο , καὶ ταῦτ ἐμοῦ κατηγορεῖ .
καὶ πρὸς τοῖς ἄλλοις , ὥσπερ αὐτὸς ἁπλῶς καὶ μετ εὐνοίας πάντας εἰρηκὼς τοὺς λόγους , φυλάττειν ἐμὲ καὶ τηρεῖν ἐκέλευεν , ὅπως μὴ παρακρούσομαι μη δ ἐξαπατήσω , δεινὸν καὶ γόητα καὶ σοφιστὴν καὶ τὰ τοιαῦτ ὀνομάζων , ὡς ἐὰν πρότερός τις εἴπῃ τὰ προσόνθ ἑαυτῷ περὶ ἄλλου , καὶ δὴ ταῦθ οὕτως ἔχοντα , καὶ οὐκέτι τοὺς ἀκούοντας σκεψομένους τίς ποτ αὐτός ἐστιν ὁ ταῦτα λέγων 0 .
ἐγὼ δ οἶδ οἶδ ὅτι γιγνώσκετε τοῦτον ἅπαντες , καὶ πολὺ τούτῳ μᾶλλον ἢ ἐμοὶ νομίζετε ταῦτα προσεῖναι 0 .
κ ἀκεῖν εὖ οἶδ ὅτι τὴν ἐμὴν δεινότητα  ἔστω γάρ 0 .
καίτοι ἔγωγ ὁρῶ τῆς τῶν λεγόντων δυνάμεως τοὺς ἀκούοντας τὸ πλεῖστον κυρίους ·
ὡς γὰρ ἂν ὑμεῖς ἀποδέξησθε καὶ πρὸς ἕκαστον ἔχητ εὐνοίας , οὕτως ὁ λέγων ἔδοξε φρονεῖν .
εἰ δ οὖν ἐστι καὶ παρ ἐμοί τις ἐμπειρία τοιαύτη , ταύτην μὲν εὑρήσετε πάντες ἐν τοῖς κοινοῖς ἐξεταζομένην ὑπὲρ ὑμῶν ἀεὶ καὶ οὐδαμοῦ καθ ὑμῶν οὐ δ ἰδίᾳ , τὴν δὲ τούτου τ οὐναντίον οὐ μόνον τῷ λέγειν ὑπὲρ τῶν ἐχθρῶν , ἀλλὰ καὶ εἴ τις ἐλύπησέ τι τοῦτον ἢ προσέκρουσέ που , κατὰ τούτων 0 .
οὐ γὰρ αὐτῇ δικαίως , οὐ δ ἐφ ἃ συμφέρει τῇ πόλει , χρῆται .
οὔ τε γὰρ τὴν ὀργὴν οὔ τε τὴν ἔχθραν οὔ τ ἄλλ οὐδὲν τῶν τοιούτων τὸν καλὸν κ ἀγαθὸν πολίτην δεῖ τοὺς ὑπὲρ τῶν κοινῶν εἰσεληλυθότας δικαστὰς ἀξιοῦν αὑτῷ βεβαιοῦν , οὐ δ ὑπὲρ τούτων εἰς ὑμᾶς εἰσιέναι , ἀλλὰ μάλιστα μὲν μὴ ἔχειν ταῦτ ἐν τῇ φύσει , εἰ δ ἄρ ἀνάγκη , πράως καὶ μετρίως διακείμεν ἔχειν 0 .
ἐν τίσιν οὖν σφοδρὸν εἶναι τὸν πολιτευόμενον καὶ τὸν ῥήτορα δεῖ ;
ἐν οἷς τῶν ὅλων τι κινδυνεύεται τῇ πόλει , καὶ ἐν οἷς πρὸς τοὺς ἐναντίους ἐστὶ τῷ δήμῳ , ἐν τούτοις 0 ·
ταῦτα γὰρ γενναίου καὶ ἀγαθοῦ πολίτου 0 .
μηδενὸς δ ἀδικήματος πώποτε δημοσίου , προσθήσω δὲ μη δ ἰδίου , δίκην ἀξιώσαντα λαβεῖν παρ ἐμοῦ μή θ ὑπὲρ τῆς πόλεως μή θ ὑπὲρ αὑτοῦ , στεφάνου καὶ ἐπαίνου κατηγορίαν ἥκειν συνεσκευασμένον καὶ τοσουτουσὶ λόγους ἀνηλωκέναι ἰδίας ἔχθρας καὶ φθόνου καὶ μικροψυχίας ἐστὶ σημεῖον , οὐδενὸς χρηστοῦ .
τὸ δὲ δὴ καὶ τοὺς πρὸς ἔμ αὐτὸν ἀγῶνας ἐάσαντα νῦν ἐπὶ τόνδ ἥκειν , καὶ πᾶσαν ἔχει κακίαν .
καί μοι δοκεῖς ἐκ τούτων , Αἰσχίνη , λόγων ἐπίδειξίν τινα καὶ φωνασκίας βουλόμενος ποιήσασθαι τοῦτον προελέσθαι τὸν ἀγῶνα , οὐκ ἀδικήματος οὐδενὸς λαβεῖν τιμωρίαν .
ἔστι δ οὐχ ὁ λόγος τοῦ ῥήτορος , Αἰσχίνη , τίμιον , οὐ δ ὁ τόνος τῆς φωνῆς , ἀλλὰ τὸ τ αὐτὰ προαιρεῖσθαι τοῖς πολλοῖς καὶ τὸ τοὺς αὐτοὺς μισεῖν καὶ φιλεῖν οὕσπερ ἂν ἡ πατρίς 0 .
ὁ γὰρ οὕτως ἔχων τὴν ψυχήν , οὗτος ἐπ εὐνοίᾳ πάντ ἐρεῖ ·
ὁ δ ἀφ ὧν ἡ πόλις προορᾶταί τινα κίνδυνον ἑαυτῇ , τούτους θεραπεύων οὐκ ἐπὶ τῆς αὐτῆς ὁρμεῖ τοῖς πολλοῖς , οὔκουν οὐ δὲ τῆς ἀσφαλείας τὴν αὐτὴν ἔχει προσδοκίαν .
ἀλλ , ὁρᾷς ;
τ αὐτὰ γὰρ συμφέρονθ εἱλόμην τουτοισί , καὶ οὐδὲν ἐξαίρετον οὐ δ ἴδιον πεποίημαι .
ἆρ οὖν οὐ δὲ σύ 0 ;
ὃς εὐθέως μετὰ τὴν μάχην πρεσβευτὴς ἐπορεύου πρὸς Φίλιππον , ὃς ἦν τῶν ἐν ἐκείνοις τοῖς χρόνοις συμφορῶν αἴτιος τῇ πατρίδι , καὶ ταῦτ ἀρνούμενος πάντα τὸν ἔμπροσθε χρόνον ταύτην τὴν χρείαν , ὡς πάντες ἴσασιν .
καίτοι τίς ὁ τὴν πόλιν ἐξαπατῶν 0 ;
οὐχ ὁ μὴ λέγων ἃ φρονεῖ 0 ;
τῷ δ ὁ κῆρυξ καταρᾶται δικαίως ;
οὐ τῷ τοιούτῳ 0 ;
τί δὲ μεῖζον ἔχοι τις ἂν εἰπεῖν ἀδίκημα κατ ἀνδρὸς ῥήτορος ἢ εἰ μὴ τ αὐτὰ φρονεῖ καὶ λέγει 0 ;
σὺ τοίνυν οὗτος εὑρέθης .
εἶτα σὺ φθέγγει καὶ βλέπειν εἰς τὰ τούτων πρόσωπα τολμᾷς ;
πότερ οὐχ ἡγεῖ γιγνώσκειν αὐτοὺς ὅστις εἶ ;
ἢ τοσοῦτον ὕπνον καὶ λήθην ἅπαντας ἔχειν ὥστ οὐ μεμνῆσθαι τοὺς λόγους οὓς ἐδημηγόρεις ἐν τῷ πολέμῳ , καταρώμενος καὶ διομνύμενος μηδὲν εἶναι σοὶ καὶ Φιλίππῳ πρᾶγμα , ἀλλ ἐμὲ τὴν αἰτίαν σοι ταύτην ἐπάγειν τῆς ἰδίας ἕνεκ ἔχθρας , οὐκ οὖσαν ἀληθῆ .
ὡς δ ἀπηγγέλθη τάχισθ ἡ μάχη , οὐδὲν τούτων φροντίσας εὐθέως ὡμολόγεις καὶ προσεποιοῦ φιλίαν καὶ ξενίαν εἶναί σοι πρὸς αὐτόν , τῇ μισθαρνίᾳ ταῦτα μετατιθέμενος τὰ ὀνόματα ·
ἐκ ποίας γὰρ ἴσης ἢ δικαίας προφάσεως Αἰσχίνῃ τῷ Γλαυκοθέας τῆς τυμπανιστρίας ξένος ἢ φίλος ἢ γνώριμος ἦν Φίλιππος ;
ἐγὼ μὲν οὐχ ὁρῶ , ἀλλ ἐμισθώθης ἐπὶ τῷ τὰ τουτωνὶ συμφέροντα διαφθείρειν .
ἀλλ ὅμως , οὕτω φανερῶς αὐτὸς εἰλημμένος προδότης καὶ κατὰ σαυτοῦ μηνυτὴς ἐπὶ τοῖς συμβᾶσιν γεγονώς , ἐμοὶ λοιδορεῖ καὶ ὀνειδίζεις ταῦτα , ὧν πάντας μᾶλλον αἰτίους εὑρήσεις .
πολλὰ καὶ καλὰ καὶ μεγάλ ἡ πόλις , Αἰσχίνη , καὶ προείλετο καὶ κατώρθωσεν δι ἐμοῦ , ὧν οὐκ ἠμνημόνησεν .
σημεῖον δέ 0 ·
χειροτονῶν γὰρ ὁ δῆμος τὸν ἐροῦντ ἐπὶ τοῖς τετελευτηκόσιν παρ αὐτὰ τὰ συμβάντα , οὐ σὲ ἐχειροτόνησε προβληθέντα , καίπερ εὔφωνον ὄντα , οὐ δὲ Δημάδην , ἄρτι πεποιηκότα τὴν εἰρήνην , οὐ δ Ἡγήμονα , οὐ δ ἄλλον ὑμῶν οὐδένα , ἀλλ ἐμέ .
καὶ παρελθόντος σοῦ καὶ Πυθοκλέους ὠμῶς καὶ ἀναιδῶς , ὦ Ζεῦ καὶ θεοί , καὶ κατηγορούντων ἐμοῦ τ αὔθ ἃ καὶ σὺ νυνί , καὶ λοιδορουμένων , ἔτ ἄμεινον ἐχειροτόνησεν ἐμέ 0 .
τὸ δ αἴτιον οὐκ ἀγνοεῖς μέν , ὅμως δὲ φράσω σοι κ ἀγώ .
ἀμφότερ ᾔδεσαν αὐτοί , τήν τ ἐμὴν εὔνοιαν καὶ προθυμίαν μεθ ἧς τὰ πράγματ ἔπραττον , καὶ τὴν ὑμετέραν ἀδικίαν ·
ἃ γὰρ εὐθενούντων τῶν πραγμάτων ἠρνεῖσθε διομνύμενοι , ταῦτ ἐν οἷς ἔπταισεν ἡ πόλις ὡμολογήσατε .
τοὺς οὖν ἐπὶ τοῖς κοινοῖς ἀτυχήμασιν ὧν ἐφρόνουν λαβόντας ἄδειαν ἐχθροὺς μὲν πάλαι , φανεροὺς δὲ τόθ ἡγήσανθ αὑτοῖς γεγενῆσθαι 0 ·
εἶτα καὶ προσήκειν τὸν ἐροῦντ ἐπὶ τοῖς τετελευτηκόσι καὶ τὴν ἐκείνων ἀρετὴν κοσμήσοντα μή θ ὁμωρόφιον μή θ ὁμόσπονδον γεγενημένον εἶναι τοῖς πρὸς ἐκείνους παραταξαμένοις , μη δ ἐκεῖ μὲν κωμάζειν καὶ παιωνίζειν ἐπὶ ταῖς τῶν Ἑλλήνων συμφοραῖς μετὰ τῶν αὐτοχείρων τοῦ φόνου , δεῦρο δ ἐλθόντα τιμᾶσθαι , μη δὲ τῇ φωνῇ δακρύειν ὑποκρινόμενον τὴν ἐκείνων τύχην , ἀλλὰ τῇ ψυχῇ συναλγεῖν 0 .
τοῦτο δ ἑώρων παρ ἑαυτοῖς καὶ παρ ἐμοί , παρὰ δ ὑμῖν οὔ 0 .
διὰ ταῦτ ἔμ ἐχειροτόνησαν καὶ οὐχ ὑμᾶς .
καὶ οὐχ ὁ μὲν δῆμος οὕτως , οἱ δὲ τῶν τετελευτηκότων πατέρες καὶ ἀδελφοὶ οἱ ὑπὸ τοῦ δήμου τόθ αἱρεθέντες ἐπὶ τὰς ταφὰς ἄλλως πως , ἀλλὰ δέον ποιεῖν αὐτοὺς τὸ περίδειπνον ὡς παρ οἰκειοτάτῳ τῶν τετελευτηκότων , ὥσπερ τ ἄλλ εἴωθε γίγνεσθαι , τοῦτ ἐποίησαν παρ ἐμοί 0 1 2 .
γένει μὲν γὰρ ἕκαστος ἑκάστῳ μᾶλλον οἰκεῖος ἦν ἐμοῦ , κοινῇ δὲ πᾶσιν οὐδεὶς ἐγγυτέρω 0 1 ·
ᾧ γὰρ ἐκείνους σωθῆναι καὶ κατορθῶσαι μάλιστα διέφερεν , οὗτος καὶ παθόντων ἃ μήποτ ὤφελον τῆς ὑπὲρ ἁπάντων λύπης πλεῖστον μετεῖχεν .
λέγε δ αὐτῷ τουτὶ τὸ ἐπίγραμμα , ὃ δημοσίᾳ προείλεθ ἡ πόλις αὐτοῖς ἐπιγράψαι , ἵν εἰδῇς , Αἰσχίνη , καὶ ἐν αὐτῷ τούτῳ σαυτὸν ἀγνώμονα καὶ συκοφάντην ὄντα καὶ μιαρόν .
ΕπΙγΡΑμμΑ .
οἵδε πάτρας ἕνεκα σφετέρας εἰς δῆριν ἔθεντο ὅπλα , καὶ ἀντιπάλων ὕβριν ἀπεσκέδασαν ·
μαρνάμενοι δ ἀρετῆς καὶ δείματος οὐκ ἐσάωσαν ψυχάς , ἀλλ Ἀΐδην κοινὸν ἔθεντο βραβῆ , οὕνεκεν Ἑλλήνων , ὡς μὴ ζυγὸν αὐχένι θέντες δουλοσύνης στυγερὰν ἀμφὶς ἔχωσιν ὕβριν .
γαῖα δὲ πατρὶς ἔχει κόλποις τῶν πλεῖστα καμόντων σώματ , ἐπεὶ θνητοῖς ἐκ Διὸς ἥδε κρίσις 0 ·
μηδὲν ἁμαρτεῖν ἐστι θεῶν καὶ πάντα κατορθοῦν ἐν βιοτῇ ·
μοῖραν δ οὔ τι φυγεῖν ἔπορεν .
ἀκούεις , Αἰσχίνη , μηδὲν ἁμαρτεῖν ἐστι θεῶν καὶ πάντα κατορθοῦν ;
οὐ τῷ συμβούλῳ τὴν τοῦ κατορθοῦν τοὺς ἀγωνιζομένους ἀνέθηκεν δύναμιν , ἀλλὰ τοῖς θεοῖς .
τί οὖν , ὦ κατάρατ , ἐμοὶ περὶ τούτων λοιδορεῖ , καὶ λέγεις ἃ σοὶ καὶ τοῖς σοῖς οἱ θεοὶ τρέψειαν εἰς κεφαλήν ;
πολλὰ τοίνυν , ὦ ἄνδρες Ἀθηναῖοι , καὶ ἄλλα κατηγορηκότος αὐτοῦ καὶ κατεψευσμένου , μάλιστ ἐθαύμασα πάντων ὅτε τῶν συμβεβηκότων τότε τῇ πόλει μνησθεὶς οὐχ ὡς ἂν εὔνους καὶ δίκαιος πολίτης ἔσχε τὴν γνώμην οὐ δ ἐδάκρυσεν , οὐ δ ἔπαθεν τοιοῦτον οὐδὲν τῇ ψυχῇ , ἀλλ ἐπάρας τὴν φωνὴν καὶ γεγηθὼς καὶ λαρυγγίζων ᾤετο μὲν ἐμοῦ κατηγορεῖν δηλονότι , δεῖγμα δ ἐξέφερεν καθ ἑαυτοῦ ὅτι τοῖς γεγενημένοις ἀνιαροῖς οὐδὲν ὁμοίως ἔσχε τοῖς ἄλλοις .
καίτοι τὸν τῶν νόμων καὶ τῆς πολιτείας φάσκοντα φροντίζειν , ὥσπερ οὗτος νυνί , καὶ εἰ μηδὲν ἄλλο , τοῦτό γ ἔχειν δεῖ , τ αὐτὰ λυπεῖσθαι καὶ τ αὐτὰ χαίρειν τοῖς πολλοῖς , καὶ μὴ τῇ προαιρέσει τῶν κοινῶν ἐν τῷ τῶν ἐναντίων μέρει τετάχθαι 0 ·
ὃ σὺ νυνὶ πεποιηκὼς εἶ φανερός , ἐμὲ πάντων αἴτιον καὶ δι ἔμ εἰς πράγματα φάσκων ἐμπεσεῖν τὴν πόλιν , οὐκ ἀπὸ τῆς ἐμῆς πολιτείας οὐ δὲ προαιρέσεως ἀρξαμένων ὑμῶν τοῖς Ἕλλησι βοηθεῖν , ἐπεὶ ἔμοιγ εἰ τοῦτο δοθείη παρ ὑμῶν , δι ἔμ ὑμᾶς ἠναντιῶσθαι τῇ κατὰ τῶν Ἑλλήνων ἀρχῇ πραττομένῃ , μείζων ἂν δοθείη δωρειὰ συμπασῶν ὧν τοῖς ἄλλοις δεδώκατε .
ἀλλ οὔ τ ἂν ἐγὼ ταῦτα φήσαιμι  ἀδικοίην γὰρ ἂν ὑμᾶς  , οὔ τ ἂν ὑμεῖς εὖ οἶδ ὅτι συγχωρήσαιτε ·
οὗτός τ εἰ δίκαι ἐποίει , οὐκ ἂν εἵνεκα τῆς πρὸς ἔμ ἔχθρας τὰ μέγιστα τῶν ὑμετέρων καλῶν ἔβλαπτε καὶ διέβαλλεν .
ἀλλὰ τί ταῦτ ἐπιτιμῶ , πολλῷ σχετλιώτερ ἄλλα κατηγορηκότος αὐτοῦ καὶ κατεψευσμένου ;
ὃς γὰρ ἐμοῦ φιλιππισμόν , ὦ γῆ καὶ θεοί , κατηγορεῖ , τί οὗτος οὐκ ἂν εἴποι ;
καίτοι νὴ τὸν Ἡρακλέα καὶ πάντας θεούς , εἴ γ ἐπ ἀληθείας δέοι σκοπεῖσθαι , τὸ καταψεύδεσθαι καὶ δι ἔχθραν τι λέγειν ἀνελόντας ἐκ μέσου , τίνες ὡς ἀληθῶς εἰσὶν οἷς ἂν εἰκότως καὶ δικαίως τὴν τῶν γεγενημένων αἰτίαν ἐπὶ τὴν κεφαλὴν ἀναθεῖεν ἅπαντες , τοὺς ὁμοίους τούτῳ παρ ἑκάστῃ τῶν πόλεων εὕροιτ ἄν , οὐ τοὺς ἐμοί 0 ·
οἵ , ὅτ ἦν ἀσθενῆ τὰ Φιλίππου πράγματα καὶ κομιδῇ μικρά , πολλάκις προλεγόντων ἡμῶν καὶ παρακαλούντων καὶ διδασκόντων τὰ βέλτιστα , τῆς ἰδίας ἕνεκ αἰσχροκερδίας τὰ κοινῇ συμφέροντα προΐεντο , τοὺς ὑπάρχοντας ἕκαστοι πολίτας ἐξαπατῶντες καὶ διαφθείροντες , ἕως δούλους ἐποίησαν , Θετταλοὺς Δάοχος , Κινέας , Θρασύδαος ·
ἀρκάδας Κερκιδᾶς , Ἱερώνυμος , Εὐκαμπίδας 0 ·
ἀργείους Μύρτις , Τελέδαμος , Μνασέας 0 ·
ἠλείους Εὐξίθεος , Κλεότιμος , Ἀρίσταιχμος 0 ·
μεσσηνίους οἱ Φιλιάδου τοῦ θεοῖς ἐχθροῦ παῖδες Νέων καὶ Θρασύλοχος 0 ·
σικυωνίους Ἀρίστρατος , Ἐπιχάρης 0 ·
κορινθίους Δείναρχος , Δημάρετος 0 ·
μεγαρέας Πτοιόδωρος , Ἕλιξος , Πέριλλος 0 ·
θηβαίους Τιμόλαος , Θεογείτων , Ἀνεμοίτας 0 ·
Εὐβοέας Ἵππαρχος , Κλείταρχος , Σωσίστρατος 0 .
ἐπιλείψει με λέγονθ ἡ ἡμέρα τὰ τῶν προδοτῶν ὀνόματα .
οὗτοι πάντες εἰσίν , ἄνδρες Ἀθηναῖοι , τῶν αὐτῶν βουλευμάτων ἐν ταῖς αὑτῶν πατρίσιν ὧνπερ οὗτοι παρ ὑμῖν , ἄνθρωποι μιαροὶ καὶ κόλακες καὶ ἀλάστορες , ἠκρωτηριασμένοι τὰς αὑτῶν ἕκαστοι πατρίδας , τὴν ἐλευθερίαν προπεπωκότες πρότερον μὲν Φιλίππῳ , νῦν δ Ἀλεξάνδρῳ , τῇ γαστρὶ μετροῦντες καὶ τοῖς αἰσχίστοις τὴν εὐδαιμονίαν , τὴν δ ἐλευθερίαν καὶ τὸ μηδέν ἔχειν δεσπότην αὑτῶν , ἃ τοῖς προτέροις Ἕλλησιν ὅροι τῶν ἀγαθῶν ἦσαν καὶ κανόνες , ἀνατετροφότες 0 .
ταύτης τοίνυν τῆς οὕτως αἰσχρᾶς καὶ περιβοήτου συστάσεως καὶ κακίας , μᾶλλον δ , ὦ ἄνδρες Ἀθηναῖοι , προδοσίας , εἰ δεῖ μὴ ληρεῖν , τῆς τῶν Ἑλλήνων ἐλευθερίας ἥ τε πόλις παρὰ πᾶσιν ἀνθρώποις ἀναίτιος γέγον ἐκ τῶν ἐμῶν πολιτευμάτων καὶ ἐγὼ παρ ὑμῖν 0 .
εἶτά μ ἐρωτᾷς ἀντὶ ποίας ἀρετῆς ἀξιῶ τιμᾶσθαι ;
ἐγὼ δέ σοι λέγω , ὅτι τῶν πολιτευομένων παρὰ τοῖς Ἕλλησι διαφθαρέντων ἁπάντων , ἀρξαμένων ἀπὸ σοῦ , ἔμ οὔ τε καιρὸς οὔ τε φιλανθρωπία λόγων οὔ τ ἐπαγγελιῶν μέγεθος οὔ τ ἐλπὶς οὔ τε φόβος οὔ τ ἄλλ οὐδὲν ἐπῆρεν οὐ δὲ προηγάγετο ὧν ἔκρινα δικαίων καὶ συμφερόντων τῇ πατρίδι οὐδὲν προδοῦναι , οὐ δ , ὅσα συμβεβούλευκα πώποτε τουτοισί , ὁμοίως ὑμῖν ὥσπερ ἂν τρυτάνη ῥέπων ἐπὶ τὸ λῆμμα συμβεβούλευκα , ἀλλ ἀπ ὀρθῆς καὶ δικαίας καὶ ἀδιαφθόρου τῆς ψυχῆς 0 ·
καὶ μεγίστων δὴ πραγμάτων τῶν κατ ἐμαυτὸν ἀνθρώπων προστὰς πάνθ ὑγιῶς καὶ δικαίως πεπολίτευμαι .
διὰ ταῦτ ἀξιῶ τιμᾶσθαι .
τὸν δὲ τειχισμὸν τοῦτον , ὃν σύ μου διέσυρες , καὶ τὴν ταφρείαν ἄξια μὲν χάριτος καὶ ἐπαίνου κρίνω , πῶς γὰρ οὔ 0 ;
πόρρω μέντοι που τῶν ἐμαυτῷ πεπολιτευμένων τίθεμαι .
οὐ λίθοις ἐτείχισα τὴν πόλιν οὐ δὲ πλίνθοις ἐγώ , οὐ δ ἐπὶ τούτοις μέγιστον τῶν ἐμαυτοῦ φρονῶ ·
ἀλλ ἐὰν τὸν ἐμὸν τειχισμὸν βούλῃ δικαίως σκοπεῖν , εὑρήσεις ὅπλα καὶ πόλεις καὶ τόπους καὶ λιμένας καὶ ναῦς καὶ ἵππους καὶ τοὺς ὑπὲρ τούτων ἀμυνομένους ·
ταῦτα πρ οὐβαλόμην ἐγὼ πρὸ τῆς Ἀττικῆς , ὅσον ἦν ἀνθρωπίνῳ λογισμῷ δυνατόν , καὶ τούτοις ἐτείχισα τὴν χώραν , οὐχὶ τὸν κύκλον τοῦ Πειραιῶς οὐ δὲ τοῦ ἄστεως .
οὐδέ γ ἡττήθην ἐγὼ τοῖς λογισμοῖς Φιλίππου , πολλοῦ γε καὶ δεῖ , οὐ δὲ ταῖς παρασκευαῖς , ἀλλ οἱ τῶν συμμάχων στρατηγοὶ καὶ αἱ δυνάμεις τῇ τύχῃ 0 .
τίνες αἱ τούτων ἀποδείξεις 0 ;
ἐναργεῖς καὶ φανεραί 0 .
σκοπεῖτε δέ .
τί χρῆν τὸν εὔνουν πολίτην ποιεῖν , τί τὸν μετὰ πάσης προνοίας καὶ προθυμίας καὶ δικαιοσύνης ὑπὲρ τῆς πατρίδος πολιτευόμενον 0 ;
οὐκ ἐκ μὲν θαλάττης τὴν Εὔβοιαν προβαλέσθαι πρὸ τῆς Ἀττικῆς , ἐκ δὲ τῆς μεσογείας τὴν Βοιωτίαν , ἐκ δὲ τῶν πρὸς Πελοπόννησον τόπων τοὺς ὁμόρους ταύτῃ 0 1 2 ;
οὐ τὴν σιτοπομπίαν , ὅπως παρὰ πᾶσαν φιλίαν ἄχρι τοῦ Πειραιῶς κομισθήσεται , προϊδέσθαι 0 ;
καὶ τὰ μὲν σῶσαι τῶν ὑπαρχόντων ἐκπέμποντα βοηθείας καὶ λέγοντα καὶ γράφοντα τοιαῦτα , τὴν Προκόννησον , τὴν Χερρόνησον , τὴν Τένεδον , τὰ δ ὅπως οἰκεῖα καὶ σύμμαχ ὑπάρξει πρᾶξαι , τὸ Βυζάντιον , τὴν Ἄβυδον , τὴν Εὔβοιαν 0 ;
καὶ τῶν μὲν τοῖς ἐχθροῖς ὑπαρχουσῶν δυνάμεων τὰς μεγίστας ἀφελεῖν , ὧν δ ἐνέλειπε τῇ πόλει , ταῦτα προσθεῖναι 0 ;
ταῦτα τοίνυν ἅπαντα πέπρακται τοῖς ἐμοῖς ψηφίσμασι καὶ τοῖς ἐμοῖς πολιτεύμασιν , ἃ καὶ βεβουλευμέν , ὦ ἄνδρες Ἀθηναῖοι , ἐὰν ἄνευ φθόνου τις βούληται σκοπεῖν , ὀρθῶς εὑρήσει καὶ πεπραγμένα πάσῃ δικαιοσύνῃ , καὶ τὸν ἑκάστου καιρὸν οὐ παρεθέντ οὐ δ ἀγνοηθέντ οὐ δὲ προεθένθ ὑπ ἐμοῦ , καὶ ὅσ εἰς ἑνὸς ἀνδρὸς δύναμιν καὶ λογισμὸν ἧκεν , οὐδὲν ἐλλειφθέν .
εἰ δ ἢ δαίμονός τινος ἢ τύχης ἰσχὺς ἢ στρατηγῶν φαυλότης ἢ τῶν προδιδόντων τὰς πόλεις ὑμῶν κακία ἢ πάντα ταῦτ ἐλυμαίνετο τοῖς ὅλοις , ἕως ἀνέτρεψεν , τί Δημοσθένης ἀδικεῖ ;
εἰ δ οἷος ἐγὼ παρ ὑμῖν κατὰ τὴν ἐμαυτοῦ τάξιν , εἷς ἐν ἑκάστῃ τῶν Ἑλληνίδων πόλεων ἀνὴρ ἐγένετο , μᾶλλον δ εἰ ἕν ἄνδρα μόνον Θετταλία καὶ ἕν ἄνδρ Ἀρκαδία τ αὐτὰ φρονοῦντ ἔσχεν ἐμοί , οὐδένες οὔ τε τῶν ἔξω Πυλῶν Ἑλλήνων οὔ τε τῶν εἴσω τοῖς παροῦσι κακοῖς ἐκέχρηντ ἄν , ἀλλὰ πάντες ἂν ὄντες ἐλεύθεροι καὶ αὐτόνομοι μετὰ πάσης ἀδείας ἀσφαλῶς ἐν εὐδαιμονίᾳ τὰς ἑαυτῶν ᾤκουν πατρίδας , τῶν τοσούτων καὶ τοιούτων ἀγαθῶν ὑμῖν καὶ τοῖς ἄλλοις Ἀθηναίοις ἔχοντες χάριν δι ἐμέ 0 .
ἵνα δ εἰδῆθ ὅτι πολλῷ τοῖς λόγοις ἐλάττοσι χρῶμαι τῶν ἔργων , εὐλαβούμενος τὸν φθόνον , λέγε μοι ταυτὶ καὶ ἀνάγνωθι λαβὼν τὸν ἀριθμὸν τῶν βοηθειῶν κατὰ τὰ ἐμὰ ψηφίσματα .
ΑΡΙθμΟσ ΒΟΗΘΕΙΩΝ .
ταῦτα καὶ τοιαῦτα πράττειν , Αἰσχίνη , τὸν καλὸν κ ἀγαθὸν πολίτην ἔδει , ὧν κατορθουμένων μὲν μεγίστοις ἀναμφισβητήτως ὑπῆρχεν εἶναι καὶ τὸ δικαίως προσῆν , ὡς ἑτέρως δὲ συμβάντων τὸ γοῦν εὐδοκιμεῖν περίεστι καὶ τὸ μηδένα μέμφεσθαι τὴν πόλιν μη δὲ τὴν προαίρεσιν αὐτῆς , ἀλλὰ τὴν τύχην κακίζειν τὴν οὕτω τὰ πράγματα κρίνασαν ·
οὐ μὰ Δί οὐκ ἀποστάντα τῶν συμφερόντων τῇ πόλει , μισθώσαντα δ αὑτὸν τοῖς ἐναντίοις , τοὺς ὑπὲρ τῶν ἐχθρῶν καιροὺς ἀντὶ τῶν τῆς πατρίδος θεραπεύειν , οὐ δὲ τὸν μὲν πράγματ ἄξια τῆς πόλεως ὑποστάντα λέγειν καὶ γράφειν καὶ μένειν ἐπὶ τούτων βασκαίνειν , ἂν δέ τις ἰδίᾳ τι λυπήσῃ , τοῦτο μεμνῆσθαι καὶ τηρεῖν , οὐδέ γ ἡσυχίαν ἄγειν ἄδικον καὶ ὕπουλον , ὃ σὺ ποιεῖς πολλάκις 0 .
ἔστι γάρ , ἔστιν ἡσυχία δικαία καὶ συμφέρουσα τῇ πόλει , ἣν οἱ πολλοὶ τῶν πολιτῶν ὑμεῖς ἁπλῶς ἄγετε .
ἀλλ οὐ ταύτην οὗτος ἄγει τὴν ἡσυχίαν , πολλοῦ γε καὶ δεῖ , ἀλλ ἀποστὰς ὅταν αὐτῷ δόξῃ τῆς πολιτείας  πολλάκις δὲ δοκεῖ  , φυλάττει πηνίκ ἔσεσθε μεστοὶ τοῦ συνεχῶς λέγοντος ἢ παρὰ τῆς τύχης τι συμβέβηκεν ἐναντίωμα ἢ ἄλλο τι δύσκολον γέγονεν  πολλὰ δὲ τ ἀνθρώπινα  0 ·
εἶτ ἐπὶ τούτῳ τῷ καιρῷ ῥήτωρ ἐξαίφνης ἐκ τῆς ἡσυχίας ὥσπερ πνεῦμ ἐφάνη , καὶ πεφωνασκηκὼς καὶ συνειλοχὼς ῥήματα καὶ λόγους συνείρει τούτους σαφῶς καὶ ἀπνευστεί , ὄνησιν μὲν οὐδεμίαν φέροντας οὐ δ ἀγαθοῦ κτῆσιν οὐδενός , συμφορὰν δὲ τῷ τυχόντι τῶν πολιτῶν καὶ κοινὴν αἰσχύνην .
καίτοι ταύτης τῆς μελέτης καὶ τῆς ἐπιμελείας , Αἰσχίνη , εἴπερ ἐκ ψυχῆς δικαίας ἐγίγνετο καὶ τὰ τῆς πατρίδος συμφέροντα προῃρημένης , τοὺς καρποὺς ἔδει γενναίους καὶ καλοὺς καὶ πᾶσιν ὠφελίμους εἶναι , συμμαχίας πόλεων , πόρους χρημάτων , ἐμπορίου κατασκευήν , νόμων συμφερόντων θέσεις , τοῖς ἀποδειχθεῖσιν ἐχθροῖς ἐναντιώματα .
τούτων γὰρ ἁπάντων ἦν ἐν τοῖς ἄνω χρόνοις ἐξέτασις , καὶ ἔδωκεν ὁ παρελθὼν χρόνος πολλὰς ἀποδείξεις ἀνδρὶ καλῷ τε κ ἀγαθῷ , ἐν οἷς οὐδαμοῦ σὺ φανήσει γεγονώς , οὐ πρῶτος , οὐ δεύτερος , οὐ τρίτος , οὐ τέταρτος , οὐ πέμπτος , οὐχ ἕκτος , οὐχ ὁποστοσοῦν , οὔκουν ἐπί γ οἷς ἡ πατρὶς ηὐξάνετο .
τίς γὰρ συμμαχία σοῦ πράξαντος γέγονεν τῇ πόλει ;
τίς δὲ βοήθεια ἢ κτῆσις εὐνοίας ἢ δόξης 0 ;
τίς δὲ πρεσβεία , τίς διακονία δι ἣν ἡ πόλις ἐντιμοτέρα 0 ;
τί τῶν οἰκείων ἢ τῶν Ἑλληνικῶν καὶ ξενικῶν , οἷς ἐπέστης , ἐπηνώρθωται ;
ποῖαι τριήρεις 0 ;
ποῖα βέλη 0 ;
ποῖοι νεώσοικοι 0 ;
τίς ἐπισκευὴ τειχῶν 0 ;
ποῖον ἱππικόν 0 ;
τί τῶν ἁπάντων σὺ χρήσιμος 0 ;
τίς ἢ τοῖς εὐπόροις ἢ τοῖς ἀπόροις πολιτικὴ καὶ κοινὴ βοήθεια χρημάτων 0 ;
οὐδεμία 0 .
ἀλλ , ὦ τᾶν , εἰ μηδὲν τούτων , εὔνοιά γε καὶ προθυμία 0 1 ·
ὅστις , ὦ πάντων ἀδικώτατε , οὐ δ ὅθ ἅπαντες , ὅσοι πώποτ ἐφθέγξαντ ἐπὶ τοῦ βήματος , εἰς σωτηρίαν ἐπεδίδοσαν , καὶ τὸ τελευταῖον Ἀριστόνικος τὸ συνειλεγμένον εἰς τὴν ἐπιτιμίαν , οὐ δὲ τότ οὔ τε παρῆλθες οὔ τ ἐπέδωκας οὐδέν , οὐκ ἀπορῶν , πῶς γάρ 0 ;
ὅς γ ἐκεκληρονομήκεις μὲν τῶν Φίλωνος τοῦ κηδεστοῦ χρημάτων πλεῖν ἢ πέντε ταλάντων , διτάλαντον δ εἶχες ἔρανον παρὰ τῶν ἡγεμόνων τῶν συμμοριῶν ἐφ οἷς ἐλυμήνω τὸν τριηραρχικὸν νόμον 0 .
ἀλλ ἵνα μὴ λόγον ἐκ λόγου λέγων τοῦ παρόντος ἐμαυτὸν ἐκκρούσω , παραλείψω ταῦτα .
ἀλλ ὅτι γ οὐχὶ δι ἔνδειαν οὐκ ἐπέδωκας , ἐκ τούτων δῆλον , ἀλλὰ φυλάττων τὸ μηδὲν ἐναντίον γενέσθαι παρὰ σοῦ τούτοις οἷς ἅπαντα πολιτεύει 0 .
ἐν τίσιν οὖν σὺ νεανίας καὶ πηνίκα λαμπρός 0 ;
ἡνίκ ἂν κατὰ τούτων τι δέῃ , ἐν τούτοις λαμπροφωνότατος , μνημονικώτατος , ὑποκριτὴς ἄριστος , τραγικὸς Θεοκρίνης 0 .
εἶτα τῶν πρότερον γεγενημένων ἀγαθῶν ἀνδρῶν μέμνησαι .
καὶ καλῶς ποιεῖς .
οὐ μέντοι δίκαιόν ἐστιν , ἄνδρες Ἀθηναῖοι , τὴν πρὸς τοὺς τετελευτηκότας εὔνοιαν ὑπάρχουσαν προλαβόντα παρ ὑμῶν πρὸς ἐκείνους ἐξετάζειν καὶ παραβάλλειν ἐμὲ τὸν νῦν ζῶντα μεθ ὑμῶν .
τίς γὰρ οὐκ οἶδε τῶν πάντων , ὅτι τοῖς μὲν ζῶσι πᾶσιν ὕπεστί τις ἢ πλείων ἢ ἐλάττων φθόνος , τοὺς τεθνεῶτας δ οὐ δὲ τῶν ἐχθρῶν οὐδεὶς ἔτι μισεῖ ;
οὕτως οὖν ἐχόντων τούτων τῇ φύσει , πρὸς τοὺς πρὸ ἐμαυτοῦ νῦν ἐγὼ κρίνωμαι καὶ θεωρῶμαι ;
οὔ τε γὰρ δίκαιον οὔ τ ἴσον , Αἰσχίνη , ἀλλὰ πρὸς σὲ καὶ ἄλλον εἴ τινα βούλει τῶν τ αὐτά σοι προῃρημένων καὶ ζώντων 0 1 .
κ ἀκεῖνο σκόπει .
πότερον κάλλιον καὶ ἄμεινον τῇ πόλει διὰ τὰς τῶν πρότερον εὐεργεσίας , οὔσας ὑπερμεγέθεις , οὐ μὲν οὖν εἴποι τις ἂν ἡλίκας , τὰς ἐπὶ τὸν παρόντα βίον γιγνομένας εἰς ἀχαριστίαν καὶ προπηλακισμὸν ἄγειν , ἢ πᾶσιν , ὅσοι τι μετ εὐνοίας πράττουσι , τῆς παρὰ τούτων τιμῆς καὶ φιλανθρωπίας μετεῖναι 0 ;
καὶ μὴν εἰ καὶ τοῦτ ἄρα δεῖ μ εἰπεῖν , ἡ μὲν ἐμὴ πολιτεία καὶ προαίρεσις , ἄν τις σκοπῇ , ταῖς τῶν τότ ἐπαινουμένων ἀνδρῶν ὁμοία καὶ τ αὐτὰ βουλομένη φανήσεται , ἡ δὲ σὴ ταῖς τῶν τοὺς τοιούτους τότε συκοφαντούντων 0 1 ·
δῆλον γὰρ ὅτι καὶ κατ ἐκείνους ἦσάν τινες , οἳ διασύροντες τοὺς ὄντας τότε τοὺς πρότερον γεγενημένους ἐπῄνουν , βάσκανον πρᾶγμα καὶ τ αὐτὸ ποιοῦντες σοί 0 .
εἶτα λέγεις ὡς οὐδὲν ὅμοιός εἰμ ἐκείνοις ἐγώ ;
σὺ δ ὅμοιος , Αἰσχίνη 0 ;
ὁ δ ἀδελφὸς ὁ σός 0 ;
ἄλλος δέ τις τῶν νῦν ῥητόρων 0 ;
ἐγὼ μὲν γὰρ οὐδένα φημί .
ἀλλὰ πρὸς τοὺς ζῶντας , ὦ χρηστέ , ἵνα μηδὲν ἄλλ εἴπω , τὸν ζῶντ ἐξέταζε καὶ τοὺς καθ αὑτόν , ὥσπερ τ ἄλλα πάντα , τοὺς ποιητάς , τοὺς χορούς , τοὺς ἀγωνιστάς 0 1 .
ὁ Φιλάμμων οὐχ ὅτι Γλαύκου τοῦ Καρυστίου καί τινων ἑτέρων πρότερον γεγενημένων ἀθλητῶν ἀσθενέστερος ἦν , ἀστεφάνωτος ἐκ τῆς Ὀλυμπίας ἀπῄει , ἀλλ ὅτι τῶν εἰσελθόντων πρὸς αὐτὸν ἄριστ ἐμάχετο , ἐστεφανοῦτο καὶ νικῶν ἀνηγορεύετο .
καὶ σὺ πρὸς τοὺς νῦν ὅρα με ῥήτορας , πρὸς σαυτόν , πρὸς ὅντινα βούλει τῶν ἁπάντων 0 ·
οὐδέν ἐξίσταμαι .
ὧν , ὅτε μὲν τῇ πόλει τὰ βέλτισθ ἑλέσθαι παρῆν , ἐφαμίλλου τῆς εἰς τὴν πατρίδ εὐνοίας ἐν κοινῷ πᾶσι κειμένης , ἐγὼ κράτιστα λέγων ἐφαινόμην , καὶ τοῖς ἐμοῖς καὶ ψηφίσμασι καὶ νόμοις καὶ πρεσβείαις ἅπαντα διῳκεῖτο , ὑμῶν δ οὐδεὶς ἦν οὐδαμοῦ , πλὴν εἰ τούτοις ἐπηρεάσαι τι δέοι ·
ἐπειδὴ δ ἃ μήποτ ὤφελεν συνέβη , καὶ οὐκέτι συμβούλων ἀλλὰ τῶν τοῖς ἐπιταττομένοις ὑπηρετούντων καὶ τῶν κατὰ τῆς πατρίδος μισθαρνεῖν ἑτοίμων καὶ τῶν κολακεύειν ἕτερον βουλομένων ἐξέτασις ἦν , τηνικαῦτα σὺ καὶ τούτων ἕκαστος ἐν τάξει καὶ μέγας καὶ λαμπρὸς ἱπποτρόφος , ἐγὼ δ ἀσθενής , ὁμολογῶ , ἀλλ εὔνους μᾶλλον ὑμῶν τουτοισί 0 1 .
δύο δ , ἄνδρες Ἀθηναῖοι , τὸν φύσει μέτριον πολίτην ἔχειν δεῖ  οὕτω γάρ μοι περὶ ἐμαυτοῦ λέγοντι ἀνεπιφθονώτατον εἰπεῖν  , ἐν μὲν ταῖς ἐξουσίαις τὴν τοῦ γενναίου καὶ τοῦ πρωτείου τῇ πόλει προαίρεσιν διαφυλάττειν , ἐν παντὶ δὲ καιρῷ καὶ πράξει τὴν εὔνοιαν 0 ·
τούτου γὰρ ἡ φύσις κυρία , τοῦ δύνασθαι δὲ καὶ ἰσχύειν ἕτερα 0 1 .
ταύτην τοίνυν παρ ἐμοὶ μεμενηκυῖαν εὑρήσεθ ἁπλῶς .
ὁρᾶτε δέ .
οὐκ ἐξαιτούμενος , οὐκ εἰς Ἀμφικτύονας δίκας ἐπαγόντων , οὐκ ἀπειλούντων , οὐκ ἐπαγγελλομένων , οὐχὶ τοὺς καταράτους τούτους ὥσπερ θηρία μοι προσβαλλόντων , οὐδαμῶς ἐγὼ προδέδωκα τὴν εἰς ὑμᾶς εὔνοιαν .
τὸ γὰρ ἐξ ἀρχῆς εὐθὺς ὀρθὴν καὶ δικαίαν τὴν ὁδὸν τῆς πολιτείας εἱλόμην , τὰς τιμάς , τὰς δυναστείας , τὰς εὐδοξίας τὰς τῆς πατρίδος θεραπεύειν , ταύτας αὔξειν , μετὰ τούτων εἶναι .